́коже ѿ кра́йнія нищеты̀ въ бога́тство и свѣ́тлый са́нъ царе́мъ возведе́нный, и во у́тварь ѿ негѡ̀ свѣ́тлу ѡблече́нный, и предъ̑ лице́мъ єгѡ̀ стоя́ти повелѣ́ніе получи́вшій, и самаго̀ того̀ царя̀ съ вожделѣ́ніемъ ви́дитъ, и я́кѡ благодѣ́теля вельмѝ лю́битъ, и у́тварь, въ ню́же ѡблече́ся, я́снѣ разсма́триваетъ, и са́нъ познава́етъ, и да́нное єму̀ бога́тство вѣ́сть: та́кѡ и и́нокъ вои́стинну ѿ мі́ра и веще́й ѻ́нагѡ ѿше́дъ, и присту́пль ко хрс̑ту̀, воззва́нъ бы́въ благоразу́мнѡ, и къ высотѣ̀ духо́внагѡ видѣ́нія дѣ́ланіемъ за́повѣдей возведе́нъ бы́въ, и самаго̀ бг҃а непреле́стнѣ зри́тъ, и бы́вшее въ себѣ̀ измѣне́ніе я́снѣ усма́триваетъ